CELEX: 32012D0730
Language: el
Date: 2012-11-20 00:00:00
Title: 2012/730/ΕΕ: Απόφαση του Συμβουλίου, της 20ής Νοεμβρίου 2012 , σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης στο πλαίσιο της Διεθνούς Ομάδας Μελέτης της Γιούτας όσον αφορά τη διαπραγμάτευση νέας εντολής μετά το 2014

28.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/18
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 20ής Νοεμβρίου 2012
   σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης στο πλαίσιο της Διεθνούς Ομάδας Μελέτης της Γιούτας όσον αφορά τη διαπραγμάτευση νέας εντολής μετά το 2014
   (2012/730/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφοι 3 και 4, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Με την απόφαση 2002/312/ΕΚ του Συμβουλίου (1), η συμφωνία για τον καθορισμό της εντολής της Διεθνούς Ομάδας Μελέτης της Γιούτας, 2001 («η συμφωνία»), εγκρίθηκε, εξ ονόματος της Ευρωπαϊκής Κοινότητας.
            
         
               (2)
            
            
               Η τρέχουσα εντολή εκπνέει στις 30 Απριλίου 2014 και το θέμα της έναρξης διαπραγματεύσεων για την ανανέωση της εν λόγω εντολής θα συζητηθεί στη 15η συνεδρίαση του συμβουλίου της Διεθνούς Ομάδας Μελέτης της Γιούτας, τον Δεκέμβριο του 2012.
            
         
               (3)
            
            
               Η ανανέωση της συμφωνίας δεν είναι προς το συμφέρον της Ένωσης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ευρωπαϊκής Ένωσης, εκπροσωπούμενης από την Επιτροπή, στο πλαίσιο της Διεθνούς Ομάδας Μελέτης της Γιούτας, είναι η καταψήφιση της έναρξης διαπραγματεύσεων για την ανανέωση της εντολής μετά το 2014.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 20 Νοεμβρίου 2012.
      
         
            Για το Συμβούλιο
         
         
            Ο Πρόεδρος
         
         Α. Δ. ΜΑΥΡΟΓΙΆΝΝΗΣ
      
   
   
      (1)  ΕΕ L 112 της 27.4.2002, σ. 34.